**Piemērs Nr.1:**

Pēc atbalsta griežas mājsaimniecībā, kurā ir viena persona, vidējie ienākumi nepārsniedz 327,00 eiro. Mājokļa kopējā platība ir vienāda ar normatīvo platību (tas ir vienistabas mājoklis vai istaba kopīpašnieku mājoklī vai arī divistabu mājoklī dzīvo un dzīvesvietu deklarējusi persona, kurai noteikta I vai II grupas invaliditāte, vai persona, kas sasniegusi valsts vecuma pensijas piešķiršanai nepieciešamo vecumu), patērēto resursu apjoms un maksa par dzīvojamās telpas 1 m2 apkuri nepārsniedz normatīvos atrunāto slieksni. Komunālo maksājumu kopsumma, nosacīti, ir 250 eiro.

Šādā gadījumā mājokļa pabalsts pienākas pilnā apmērā un tiek rēķināts pēc šādas formulas:

109\*3+ izdevumi 250,00 eiro – ienākums 327,00 eiro= 250,00 eiro.

Ja vidējie ienākumi pārsniedz 327,00 euro, un ir, piemēram, 500 eiro, tad mājokļa pabalsts būs kompensēts daļēji un tiks rēķināts pēc šādas formulas:

109\*3+ izdevumi 250,00 eiro – ienākums 500 eiro= 177,00 eiro.

Pilnā apmērā mājokļa pabalsts pienākas arī gadījumā, ja mājsaimniecībā ir 2 cilvēki, kuru vidējie ienākumi nepārsniedz 555,00 euro un mājokļa kopējā platība ir vienāda ar normatīvo platību, kas noteikta divu cilvēku mājsaimniecībai.

**Piemērs nr.2:**

Ja vidējie ienākumi uz katru mājsaimniecības locekli ir lielāki, vai arī mājokļa platība vai citi izdevumi būs lielāki par normatīvos atrunāto slieksni, mājokļa uzturēšanas izdevumi tiks kompensēti daļēji:

Mājsaimniecība, kurā ir 3 cilvēki un vidējie ienākumi nepārsniedz 783,00 eiro, mājokļa platība atbilst normatīvos atrunātajai platībai, mājokļa pabalsts tiks kompensēts pilnā apmērā un rēķināts pēc formulas (pieņemot, ka komunālie maksājumi ir 370 eiro):

109\*3+ 76\*3+76\*3+izdevumi 370,00 eiro – ienākums 783 eiro= 370,00 eiro.

Mājsaimniecībā, kurā ir 3 cilvēki un vidējie ienākumi ir 1000 eiro (pārsniedz 783 eiro), mājokļa platība atbilst normatīvos atrunātajai platībai, mājokļa pabalsts tiks kompensēts daļēji un rēķināts pēc formulas (pieņemot, ka komunālie maksājumi ir 370 eiro):

109\*3+ 76\*3+76\*3+izdevumi 370,00 eiro – ienākums 1 000 eiro= 153,00 eiro.

**Piemērs Nr.3**:

Mājsaimniecībā, kurā ir 2 cilvēki, kas nav sasnieguši valsts vecuma pensijas piešķiršanai nepieciešamo vecumu un kam nav piešķirta I vai II grupas invaliditāte, vidējie ienākumi nepārsniedz 555 eiro, bet mājokļa platība ir 65 m2, t.i., pārsniedz normatīvos atrunāto (32 m2 vienai personai mājsaimniecībā un 18 m2 – katrai nākamajai personai mājsaimniecībā), maksājumi tiks segti daļēji, par pamatu ņemot platību 50m2, kas iekļaujas MK noteikumos Nr. 809 atrunātajā.